b'\n_START_ARTICLE_\nOldenburger M\xc3\xbcnsterland\n_START_PARAGRAPH_\nOldenburger M\xc3\xbcnsterland er den sydlige (og katolske) del av det tidligere storhertugd\xc3\xb8mmet Oldenburg. Til Oldenburger M\xc3\xbcnsterland h\xc3\xb8rer de n\xc3\xa5v\xc3\xa6rende landkretsene Cloppenburg og Vechta, en region med mer enn 600 \xc3\xa5rs felles historie og tradisjon. I tillegg til \xc3\xa5 v\xc3\xa6re et overveiende katolsk omr\xc3\xa5de er det stadig en meget agrar region. Det har den st\xc3\xb8rste tettheten av fj\xc3\xa6rfe, svin og okser i Tyskland. Takket v\xc3\xa6re sitt landbruk har omr\xc3\xa5det lav arbeidsl\xc3\xb8shet.\n_START_SECTION_\nHistorie\n_START_PARAGRAPH_\nP\xc3\xa5 slutten av 1300-tallet erobret M\xc3\xbcnsters landsherre det tecklenborgske distriktet Cloppenburg og innlemmet det 1400 i h\xc3\xb8ystiftet M\xc3\xbcnster. I 1668 fikk biskopen av M\xc3\xbcnster ogs\xc3\xa5 den kirkelige overh\xc3\xb8yhet over Niederstift M\xc3\xbcnster. Ved riksdeputasjonshovedbeslutningen av 25. januar 1803 fikk den protestantiske hertugen av Oldenburg (land) herred\xc3\xb8mmet over Cloppenburg og Vechta. Kirkelig (katolsk) overhyrde forble likevel biskopen av M\xc3\xbcnster. Siden 1820-\xc3\xa5rene er den biskoppelige officialis i Vechta den stedlige representant for biskopen av M\xc3\xbcnster. Dette i den katolske kirke enest\xc3\xa5ende embede bekler for tiden Heinrich Timmerevers, med rang som hjelpebiskop.'